ངས་ནམ་རྒྱུན་ཧ་ཅང་མངོན་སུམ་དང་ཐད་ཀར་གྱིས་ངའི་སེམས་སུ་འཕོས་པའི་བྱ་དངོས་ཞིབ་འབྲི་བྱེད་ཀྱིན་ཡོད་ལ།ང་རང་ནས་ནམ་རྒྱུན་ཕྱོགས་གཅིག་གཙིགས་འཛིན་དང་ཕྱོགས་ལྷུང་གི་ཚོར་ཤེས་ཡོད་སྲིད་པས་དེ་དག་ཆད་ལྷག་མི་ཡོང་ཆེད།འདི་ནས་ངས་དེ་སྔོན་བོད་ཀྱི་ས་ཁུལ་ཡོངས་ལ་ཕེབས་མྱོང་ཡོད་པ་དང་ལྷག་པར་དུ་ལྷ་སར་ཐེངས་མང་རིང་ཕེབས་མྱོང་མཁན་རྒྱ་རིགས་རྩོམ་པ་པོ་ཝང་ལི་ཞུང་གིས་མངོན་སུམ་རིང་ལུགས་ཀྱི་སྨྱུག་རྩེ་ནས་ཇི་མ་ཇི་བཞིན་དང་དངོས་ཡོད་ལམ་ནས་ད་ལྟའི་ལྷ་སའི་རྣམ་པར་དཔྱད་གཏམ་སྤེལ་བ་ལུང་འདྲེན་བྱས་པ་ཡིན་ན།༼ལྷ་ས་ནི་བོད་མི་ཚོའི་སེམས་ནང་གི་གནས་མཆོག་ཡིན་པས༌།མི་རབས་ནས་མི་རབས་དུ་བོད་མི་གྲངས་ལས་འདས་པའི་རེ་སྨོན་ཆེ་ཤོས་ནི་མི་ཚེའི་ནང་ལྷ་སར་གནས་མཇལ་དུ་ཐེངས་ཤིག་འགྲོ་རྒྱུ་དེ་ཡིན་ལ།དམིགས་འདུན་དེའི་ཆེད་དུ་ཁོང་ཚོའི་ཐ་ན་ཁྱིམ་གཞིའང་རྦད་དེ་མེད་བརླག་དུ་ཕྱིན་ཡོད་པ་རེད།ལྷ་ས་ན་སྤྲང་པོ་དེ་འདྲ་མང་བ་ལ།དོན་གངོས་ཐོག་སྤྲང་པོ་དེ་དག་ཁྲོད་ཀྱི་གང་ལ་གང་འཚམས་ཤིག་ལྷ་སར་གནས་མཇལ་དུ་ཕེབས་མཁན་ཡིན་འདུགརྒྱུ་མཚན་ནི་ལམ་གྲོན་ཚར་བའང་རྒྱུ་ནོར་ཐམས་ཅད་མཆོད་པར་ཕུལ་ནས་ཕྱིར་ཡུལ་དུ་ལོག་ཐབས་བྲལ་ཏེ་ད་གཟོད་སྤྲང་པོར་ཆགས་པ་རེད༌།ཡིན་ཡང་ཁོང་ཚོ་དེའི་ཐད་བློ་མོས་ཡིད་སྤྲོ་གནང་བཞིན་འདུག༽